cyanic-selkie/wikianc huggingface dataset:
Höga kusten
Höga kusten er eit område ved kysten i Västernorrlands län i Sverige. Sidan siste istid har ei landheving på fleire hundre meter gjort landskapet særprega med mellom anna høge fjell. Området er eit døme på korleis geologiske krefter verkar, og har vore mykje nytta til forsking på emnet. Området har vore folkesett i minst 7 000 år.
Höga kusten vart av UNESCO teke med på lista over verdsarv i år 2000. Verdsarv- området omfattar 1 425 km² freda område. Desse er:
Kramfors kommun
Örnsköldsviks kommun Kjelder:Länsstyrelsen Västernorrland, UNEP World Conservation Monitoring Centre
Henrik Leganger
Henrik Leganger var ein norsk embetsmann og stortingsmann frå Eigersund. Rasmus Leganger var ein eldre bror.
Leganger var son av ein skipper og handelsmann i Eigersund. Sjølv tok han norsk juridisk eksamen i 1811. Dei neste tre åra var han tilsett på kontoret hos politimeisteren i Bergen. Frå 1814 var han 2. rådmann i Bergen fram til 1825, då han vart rådmann og auksjonsforvaltar i byen. Deretter var han i lang tid, 1831-63, sorenskrivar i søndre Hedmark.
I 1824 var Leganger 1. representant frå Bergen på Stortinget. Han var sekretær i justiskomiteen og medlem av komiteen om handel og næringsfridom. Grunna sjukdom var han permittert frå 13. mai.
Leganger døydde i Kristiania i 1874.
Nedre Smøråsflaten
Nedre Smøråsflaten er ein blindveg på Smørås i Fana i Bergen kommune. Han går nordaustover frå krysset ved Nedre Smøråsvegen og Smøråslia mot Tranevatnet.
Namnet vart vedteke i 1964.
5. serierunde i Tippeligaen 2006
5. serierunde i Tippeligaen 2006 var ein midtvekerunde, der seks av kampane vart spelte på onsdag 3. mai med ein kamp kl. 18, fire kl. 19 og ein kl. 20. Den siste kampen i runden vart spelt dagen etter, torsdag kl. 19.
Hideki Nishimura
Hideki Nishimura er ein tidlegare japansk fotballspelar.
Han spela for klubbane Sanfrecce Hiroshima, Gainare Tottori og Banditonce Kakogawa.
Cistella
Cistella er eit fjell om lag midt i Lepontin-Alpane. Det ligg i Val d'Ossola-området og består av tre toppar: Hornet (2780 moh.), Cistella (2880 moh.) og Pizzo Diei (2906 moh.). Desse tre toppane er forbunde av eit relativt flate platå i ei høgd på 2600 meter, som truleg vart glatta ut av store isbrear. Med den karakteristiske utsjånaden er fjellet eit symbol på Ossoladalen.
Szczecin
Szczecin (tysk Stettin, kasjubisk Sztetëno; latinsk Stetinum) er ein by i Polen og hovudstaden i Vestpommerske voivodskap. Han er den sjuande største byen i landet og har den største hamna ved Austersjøen. Byen har om lag 410 000 innbyggjarar.
Szczecin ligg ved elva Oder, sør for Stettiner Haff og Pommernbukta. Byen ligg langs sørvestsida av Dąbiesjøen, på begge sider av Oder, og på fleire større øyar mellom den vestlege og den austlege greina av elva.
Szczecin grensar til Police - ein mindre by ved Oder.
Historie
Byen var i byrjinga hovudsenteret for ei lita vestslavisk stamme som budde mellom hovudgreinene til elvane Oder og Randów. Det er ikkje sikkert om stammen var pommersk eller polabisk. Det er truleg at Mieszko I, som i åra 967-972 erobra Pommern, òg tok kontroll over Szczecin og Wolin. I andre halvdel av 1100-talet slo ei gruppe tyske handelsmenn seg ned i byen, som i 1268 fekk Magdeburgrettar. På den tida var tyskarane den største folkegruppa i byen, medan den slaviske folkesetnaden minka.
Byen vart medlem av Hansaen i 1278, og vart frå 1309 til 1630-åra styrt av det slaviske Gryf-dynastiet. Utover på 1630-talet var byen med omkringliggjande område vorte fullstendig germanisert. Etter at Gryf-dynastiet døydde ut, kom byen under Sverige som hovudstad i Svensk Pommern frå 1648 til 1720. Han vart så ein del av Kongedømet Preussen i 1720, og utvikla seg til å verte den tredje største hamnebyen i Det tyske keisardømet.
Under andre verdskrigen vart byen sterkt råka av dei allierte sine bombetokt og kampar mellom tyske og sovjetiske troppar. Innbyggjarane flykta frå byen før han vart erobra av den raude arméen i 1945. Det var usikkert om byen skulle vere ein del av Tyskland eller verte innlemma i Polen, men vart til slutt polsk i 1946. Ein stor del av den tyske folkesetnaden som kom tilbake til byen etter krigen vart deportert tidleg på 1950-talet. Polakkar som hadde vorte forvist frå tidlegare polske område som vart annektert av Sovjetunionen tok over heimane deira.
Kálamos
Kálamos (gresk Κάλαμος) er ei fjellkledd øy i Hellas og Dei joniske øyane. Ho har om lag 500 innbyggjarar på vinterstid, men folketalet aukar kraftig på sommaren. Namnet Kálamos tyder halmstrå på gresk. Tidlegare var øya eigen kommune, men frå 2011 er øya ein del av Levkáda kommune i periferieininga Levkáda i periferien Dei joniske øyane.
Øya er om lag 20 km² stor og det høgaste punktet er 745 meter over havet. Den største busetnaden på Kálamos er hamnelandsbyen Kálamos på austsida av øya med 454nbsp;innbyggjarar i 2011. Frå her går det båtsamband til Mýtikas på fastlandet. Episkopí er den einaste andre landsbyen på øya med 42 innbyggjarar. Landsbyen Kéfali vart forlaten etter jordskjelvet i 1953, som øydela vassforsyninga, men kyrkja vert framleis nytta.
Tidleg på 1990-talet vart vassystemet ombygd, og i dag har alle husstandane innlagd vatn. Dei siste åra har alle gangstiane vorte oppgradert brulagd. Kálamos var ein gong ei fjern øy utan elektrisitet eller vatn, men har i dag alle fasilitetar som på fastlandet med to butikkar, ein skule, eit legekontor, eit postkontor, bakeri, fleire restaurantar og ein bar.
Duefamilien
Duer (Columbidae) er ein fuglefamile med 320 artar som høyrer til duefuglane. Dei er særmerkte ved at dei kurrer og gjev ungane sine «duemelk» frå kroen. Fuglane har kompakte kroppar med kort hals og korte, slanke nebb.
Den best kjende duetypen i Noreg og mange andre stader er klippedue eller bydue (Columba livia) som held til i byar. I Noreg finst òg skogdue (Columba oenas), ringdue (Columba palumbus), turteldue (Streptopellia turtur) og tyrkardue (Streptopelia decaocto).
Duer i kulturen
Fuglane er blitt sett på som fredelege, elskelege vesen, og er gjennom turtelduer blitt symbol på kjærleik medan kvite duer står for fred. Innan kristendommen symboliserer fuglen den heilage anden. Fleire namn er blitt tekne frå fuglen, som det nederlandske Dyveke og det spanske Paloma.
Duer og menneske
Den gode retningssansen til fuglane har gjort at ein kunne bruka dei som brevduer. I dag held ein òg konkurranseduer som skal finna heim raskast mogleg.
Mange har gleda seg over å gje duer mat på torg i ulike byar. Men auken av byduebestanden har mange stader ført til motstand mot dyra, som bråkar, forsøplar og kan spreia sjukdom. Derfor er det fleire stader, som på Picadilly Circus i London innført forbod mot å mata duer.
Slekter frå duefamilien
Slektene i rekkjefølgje etter Clementslista versjon 6.9 frå august 2014. Det er 43 slekter i familien som samlar 320 nolevande artar.
Huastekisk
Huastekisk, eller wastekisk (tenek, teenek), er eit mayaspråk som blir snakka av huastekarar i La Huasteca i San Luis Potosí og det nordlege Veracruz i Mexico. I 2005 var det rundt 150 000 brukarar av språket, av dei ca. 90 000 i San Luis Potosí og ca. 60 000 i Veracruz.
Huastekisk er det av dei nolevande mayiske språka som skil seg mest frå dei øvrige. Den næraste slektningen til språket er det no utdøydde chikomuselsk.
International House of Prayer
International House of Prayer er ein karismatisk kristen organisasjon i Kansas City i Missouri. Det er eit av fleire døgnopne bønesenter i USA. Kyrkja som er knytt til senteret heiter Forerunner Christian Fellowship.
Julebukk
Julebukk eller julegeit (svensk julbock, julgumse, dansk julebuk, juleged, finsk olkipukki) er eit fleirtydig omgrep med røter i førkristen juletradisjon og bondekultur. Julebukk var dels namnet på geitebukken som blei slakta til jul, dels namnet på ein bukkefigur som dukka opp då, anten som ein oppsett figur eller som ein utkledd person. Julebukk viser au til «å gå julebukk», altså å kle seg ut og gjennom opptreden be om mat og drikke i romjula, på nyårsafta eller 13. dag jul. Det finst liknande skikkar i heile Europa. Ein bruker også framleis bukkar til å pynta til jul, særleg i form av store og små halmbukkar.
Bukk eller geit som juleånd
Julebukken eller julegeita var lenge sett på som eit vesen som stadig kom nærare i førjulstida. Han passa på at juleførebuingane gjekk rett føre seg, og at alle fekk nye klede til jul. Julaftan kom julebukken heilt inn i huset. Mange stader var julebukken rekna som ein av deltakarane i Oskoreia.
Geiteslakting
Frå norrøn tid var det vanleg å slakta ein bukk eller ei geit til jul. Dette blei sett på som lukkebringande, til dømes ved at ein ville få eit godt år. Geit som julemat blei mindre vanleg mot nyare tid, men skikken med å slakta ei geit til jul var framleis i hevd i Vest-Skottland på 1700-talet.
Utkledning som bukk
Det var vanleg for unge menn å kle seg ut som denne bukken og vitja folk. Bukkeskikkelsen var ofte skremmande, og kunne utstyrast med horn, skinnfell, og kanskje ein ekte bukkeskalle, gjerne med ei snor slik at han kunne opna og lukka munnen, horn og stativ til å halda det oppe. Julebukken kunne òg sverta ansiktet. Han kunne koma inn og spørja om folk hadde vore snille i året som var gått, likt den seinare julenissen. Dei som gjekk julebukk kunne ganske enkelt visa fram julebukken eller framføra songar eller spel om han. Ofte «døydde» bukken under ein slik opptreden, før han plutseleg blei sprell levande igjen. Bukkeleiken er blitt knytt til dyrking av Tor, både fordi bukken som døyr og blir levande igjen minner om guden sine bukkar Tanngrisnir og Tanngnjóstr, og fordi julebukken kunne utstyrast med ein trehammar som minner om Tor sin hammar.
I løpet av 1600-talet endra synet på bukken seg, og ein likna skikkelsen med Djevelen. I Danmark fekk julebukken etterkvart meir og meir preg av ein djevel eller ei skremmande julevette, eller blei til ei utkledd dokke som var ein slags motsats til jesusbarnet. I Noreg og Sverige endra skikken seg mindre frå mellomalderopphavet sitt.
Forbod og forvandling
Den eldste nedskrivne omtalen ein har av julebukkegang er frå Danmark i 1543, då Peder Palladius åtvara folk mot rangling og ulovleg natteopptreden som dette. Den danske regjeringa la ned forbod mot å halda julesamlingar (Julestue) der julebukkar kunne opptre, men skikken heldt seg likevel på landet i heile Skandinavia fram til 1800-talet. Julebukkopptredenar blei også forbodne av politimesteren i Bergen i 1840-åra.
I løpet av dette hundreåret endra likevel julefeiringa form, og julebukkvesenet med det. I Sverige blei det vanleg at ein Julbock kom med gåver, og bukken blei etter kvart ein julenisse.
Julesongar og -leikar blei meir respektable, og det blei lagt større vekt på jula som ei høgtid for barn. I moderne tid er det helst ungar som går julebukk, gjerne utkledd som nissar. Dei ringer på dører i nabolaget, syng julesongar og får gjerne julekaker, frukt eller godteri som takk. Det er vanleg å gå julebukk i romjula, nokre stader på særskilde dagar. I Bergen blir det helst gjort på nyttårsaftan, i nokre svenske område på tjuandedagen. I Dalane i Rogaland går ein «lossi» den 12. desember.
Liknande skikkar
I England var det vanleg å ha ein opptreden med ein «hobby horse», ein mann utkledd som hest, ofte rundt juletider men også i samband med May Day og andre tradisjonelle feiringar. Hestar opptrer ofte i samband med morrisdansarar, mummerspel eller wassailsongarar. Ein finn også spreidde døme på andre dyr, som sauebukken Old Tup, oksen ved Stourton og hjortejakt i Devon Stag Hunt.
Kyrkjefedrar åtvara ofte mot skikkane, mellom anna oppfordra den heilage Augustin til streng straff mot den som kledde seg ut som hest eller hjort. Biskopen av Barcelona tala mot hjorteutkleding på 300-talet, provençalske Caesarius av Arles åtvara mot å la seg vitja av utkledde hjortar eller kalvar på 400-talet, og på 600-talet kritiserte den heilage Isidor av Sevilla «spanske heidningar» som kledde seg ut som kyr og oksekalvar og sprang laussleppte rundt.
Til den nyare julebukkfeiringa kan ein likna den svenske luciadagfeiringa og engelsk-amerikanske halloween. Ho kan òg knytast til tradisjonar med omreisande julesongarar som bad om pengar i ei skål. Det blei rekna som uheldig å ikkje gje dei noko.
Pyramide
Pyramide er ein lekam som vert utgjort av ei grunnflate og fleire trekantar som møtest i eit punkt på toppen.
Om grunnflata òg er ein trekant, vert pyramida utgjort av fire trekantar, og er da eit tetraeder.
Pyramidane i Egypt hadde form som pyramidar med fire trekantar på sida. Sjå pyramidar og pyramidane i Egypt.
Volum
Volumet av ein pyramide er
der A er arealet av grunnflata, og h er høgda frå grunnflaten til spissen. Denne formelen passer for alle pyramidar, der h er avstanden frå grunnflaten til punktet plassert sentreret over grunnflaten, 90 grader på planet grunnflata er plassert i.
Piramide
Essertines-sur-Yverdon
Essertines-sur-Yverdon er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 600 meter over havet.
Kommunen ligg på høgresida av elva Buron langs vegen mellom Lausanne og Yverdon-les-Bains.
Resirkulering
Resirkulering eller attvinning er å bruke matriale frå boss og avfall som råstoff til å produsere nye varer. Ved å bruke resirkulering hindrar ein avfallet frå å hope seg opp på bossplassar eller å verte brent. På den måten kan ein redusere utvinning av råvarer frå naturen. Materiale som ofte vert resirkulert er mellom anna glas, papir, stål, aluminium, tekstilar og plast.
3200 Phaethon
3200 Phaethon er ein Apollo-, Merkur-, Venus- og Mars-kryssande asteroide med uvanlege data, og kan vera ein utdøydd komet.
Simon Green og John K. Davies oppdaga 3200 Phaethon (1983 TB) nær dei søkte gjennom IRAS-data for objekt med rørsle, i bilde frå 11. oktober 1983. Asteroiden blei annonsert 14. oktober i IAEC 3878 saman med optisk bekrefting av Charles T. Kowal, som rapporterte at han var asteroidisk i utsjånad. IAEC 3881 publiserte au snart observasjonane til Fred Whipple. Dei var at «baneelementa til 1983 TB vist på IAEC 3879 er så og seie like snittbaneelementa til 19 geminidar (meteorar) fotografert med spesialkamera for meteorar: super-Schmidt meteor camera». Phaethon viste seg difor å vera den lenge etterlyste kjelda til meteorstormen geminidane.
Den mest bemerkelsesverdige eigenskapen til Phateone er at han kjem nærare sola enn nokon annan nummerert asteroide, perihel er berre på 0,140 AE —som er 58 % av baneradiusen til planeten Merkur. Overflatetemperaturen ved perihel kan nå ~1025 K. Difor har han blitt namnsett etter den greske myten om Faeton, son av solguden Helios.
Utsjånaden til Phaethon (bane, storleik, reflektans og samband til ein årleg meteorstorm) kan samanliknast med ein komet, bortsett frå at Phaethon aldri har blitt sett med koma, gass- eller støvhale. Difor er han klassifisert som ein apolloasteroide men er sett på som ein inaktiv eller utdøydd kometkjerne.
Phaethon er klassifisert som ein B-typeasteroide fordi han er samansett av mørkt materiale; dette au passar bra med komethypotesen. Han måler 5,10 km i diameter.
Phaethon vil passere relativt nære jorda 14. desember 2093, med minsteavstand på 0,0194 AE (2,9 mill. km).
... | førre asteroide| 3200 Phatheon| neste asteroide| ...
Francis Bull
Francis Bull var ein norsk litteraturhistorikar frå Kristiania.
Han var professor i norsk litteraturhistorie ved Det Kongelige Frederiks Universitet frå 1920 og styreleiar i Gyldendal Norsk Forlag i mange år. Han vart òg kjend for sine fjernsynskåseri på 1960-talet.
Fagleg var hans virksomhet prega av den historisk-biografiske metoden. Bull arbeidde særleg med forfattarar frå «gullalderen», særleg Bjørnstjerne Bjørnson. Eit hovedverk er band 2 av Bull, Paasche og Winsnes: Norsk litteraturhistorie (1929, ny utg. 1958). Han var redaktør av Norges nasjonallitteratur i 40 band i 1968.
Bull var blant skiparane av Det Norske Akademi i 1953.
Tune kyrkje
Tune kyrkje er ei langkyrkje i Sarpsborg kommune i Viken fylke. Kyrkja vart oppført i 1908–10 etter at den førre kyrkja, som var frå 1865, brann i 1908. Elles har det vore kyrkje på staden sidan mellomalderen.
Kyrkja er bygd dels av stein, dels av tegl forblenda med stein. Ho har 550 sitjeplassar. Ein runestein, Tunesteinen, vart funnen her i 1627.
Den eldste Tune kyrkje
Dagens Tune kyrkje står der det tidlegare har stått minst to, truleg tre, eldre kyrkjer. Den eldste kyrkja me veit at har stått her, vart bygd seinast rundt 1100, for då er ho nemnt i Borgartingslova som ei av seks fylkeskyrkjer i Vika. Da denne kyrkja, ei romansk steinkyrkje i kleberstein, vart bygd, kan det ha vore på grunnen til ei enno eldre trekyrkje. Steinkyrkja frå 1100-talet vart reve i 1863. Under rivinga vart det funne ein stein med årstalet 1055 i romertal. Dette kan kan ha vore kyrkjas byggeår.
Dagens kyrkje
Dagens Tune kyrkje vart bygd på same stad som den kyrkja frå 1865 stod. Ho vart innvia 30. desember 1910. Kyrkja er tegna av arkitekt Heinrich Jürgensen. Kyrkja vart pussa opp i ved 50-årsjubileet, og seinare ved 75- og 100-årsjubilea.
Arthur (Or the Decline and Fall of the British Empire)
Arthur (Or the Decline and Fall of the British Empire) er eit konseptalbum av det engelske rockebandet The Kinks frå seint i 1969. Album kom ut etter ein tøff periode for bandet etter at det kritikarroste albumet The Kinks Are the Village Green Preservation Society frå året før og oppfølgjarsingelen «Plastic Man» selde dårleg, i tillegg til at bassisten Pete Quaife som var med å skipe bandet slutta. Låtskrivaren Ray Davies laga albumet som musikken til eit planlagt fjernsynsskodespel og hadde utarbeidd manuset til teateret i lag med Julian Mitchell. Mitchell har seinare forklart at dei hadde alt klart med skodespelarar og lokasjonar, men at produsenten av stykket møtte til produksjonsmøtet utan eit skikkeleg budsjett og stykket vart skrinlagt.
Historia er basert på svogeren til Davies, Arthur, som flytta frå England til Australia med kona Rose. Rose var den eldre systera til Ray og Dave Davies som var emnet i songen «Rosie Won't You Please Come Home» frå albumet Face to Face. Hovudkarakteren Arthur er ein teppeleggjar og albumet skildrar familien hans i England i etterkrigstida, då moglegheitene var få. Songane skildrar det England som Arthur ein gong kjende, lovnaden om eit betre liv i Austraia for ein av sønene hans, tomheita i det overflatiske, komfortable livet hans, det britiske folket under den andre verdskrigen og dødsfallet til broren i den første verdskrigen. Mange av songane, som «Victoria» og «Brainwashed», er eit musikalsk steg tilbake til rock and roll-røtene som The Kinks stort sett hadde unngått i perioden 1966-1968.
Albumet vart kritikarrost då det kom ut, særleg i den amerikanske musikkpressa. Det vart samanlikna med den populære rockeoperaen Tommy av The Who og Hair: The American Tribal Love-Rock Musical, som kom tidlegare på året. Arthur selde moderat og den dårlege kommersielle trenden dei hadde hatt sidan 1968 såg ut til å vere snudd. Bandet la òg ut på turne att i USA seint i 1969, etter å ha vorte bannlyst frå å halde konsertar der dei siste fem åra.
Neško Milovanović
Neško Milovanović er ein tidlegare bulgarsk fotballspelar.
Han spela for klubben Sanfrecce Hiroshima.
Saransk
Saransk (russisk Сара́нск, mordvinsk Саран ош, Saran osj) er hovudstaden i Republikken Mordovia i Russland. Han ligg ved elva Insar, rundt 520 km aust for Moskva. I 2007 hadde han om lag 295 000 innbyggjarar.
Næringsliv
Industrien i Saransk omfattar produksjon av elektriske kablar, kjemikaliar, dekorativt tøy, matprodukt, maskinbygging og metallarbeid. Byen har òg to varmekraftverk.
Flybasen Ljambir ligg 12 km nord for byen.
Transport
Saransk har hatt ein jernbanestasjon siden 1893 og den ligg for tida ved Ruzajevka – Kazan-jernbanen. Byen ligg òg ved ein hovudveg. Saransk lufthamn, som ligg 7 km sør for byen, har flyruter med mindre fly.
Kultur
Saransk har fleire teater: eit dramateater (grunnlagt i 1961), eit dokketeater og eit komedieteater. Byen har òg eit regionalt historisk museum og eit kunstmuseum.
Utdanning
Mordovia Statlege Universitet (grunnlagt i 1957) ligg i Saransk, i tillegg til fleire tekniske skular.
Attraksjonar
Byen har mange historiske arkitektoniske monument frå si tidlege historie.
Ein merkverdig struktur i Saransk er Saransk TV-tårn, ei 180 meter høg bardunert mast av røyrstål bygt i 1961, som har 8 tverrstykke med gangvegar på to nivå frå mastestrukturen til bardunane.
Sejmen
Sejmen (polsk Sejm) er underhuset i det polske parlamentet.
Før 1900-talet var Sejmen omgrepet som dekte alle tre kamra i parlamentet, både underhuset, overhuset og kongen. Sidan Den andre polske republikken (1918-1939) har Sejmen vore namnet på underhuset, medan overhuset er kalla Senatet.
Sejmen i Kongeriket Polen og Den polsk-litauiske unionen
Makta til dei tidlege sejmane voks, særleg i perioden då Polen vart fragmentert (1146-1295), då makta til kongane veikna og makta til ymse råd og wiec auka. Den fyrste Sejmen vart halden i Łęczyca i 1182. Frå 1493 og utover vart det halde indirekte val annakvart år. Med den særeigne gylne fridomen i Polen auka makta til Sejmen.
Ordet «sejm» kjem frå eit gamalt polsk ord som skildrar eit møte med folket. Frå 1300-talet kalla kongen saman til Sejmen med ujamne mellomrom (skildra i ulike kjelder som latin contentio generalis, conventio magna, conventio solemna, parlamentum, parlamentum generale, dieta eller polsk sejm walny). Frå 1374 (przywilej koszycki), måtte kongen få løyve av Sejmen til å auke skattane. Stor-Sejmen (polsk Sejm Generalny eller Sejm Walny), vart fyrst kalla saman av kong John I Olbracht i 1493 nær Piotrków. Stor-Sejmen vart sett saman av representantar frå regionale sejmikar, som vart fastsett i Nieszawa-statuttane i 1454. Frå 1493 møtte Stor-Sejmen med ujamne mellomrom, i gjennomsnitt ein gong i året.
Den fyrste Sejmen hadde to kammer: Talet på utsendingar i underhuset auka, og dei fekk større og større makt og privilegium av kongen. Etter Lublin-unionen i 1569, vart Kongeriket Polen og Storfyrstedømet Litauen slegne saman til Tonasjonsrepublikken eller Det polsk-litauiske samveldet, og talet på utsendingar i Sejmen vart auka med utsendingane frå dei litauiske sejmikane.
Sejmen avgrensa kongemakta sterkt. Dei hadde siste ordet i spørsmål om lovgjeving, skattelegging, budsjett, militærspørsmål, utanrikspolitikk og adling. I 1573 vedtok Sejmen religionsfridom i samveldet, noko som gjorde det til ein fristad i dei religiøse stridane etter Reformasjonen.
Fram til Lublin-unionen, vart Sejmen halden nær Piotrkow, i det kongelege slottet i Warszawa. Etter 1673 vart kvar tredje Sejm halden i Grodno i Litauen. Samlinga byrja med ei messe, deretter la kanslaren fram kongen sine innstillingar, og så diskuterte senatorane. Etterpå debatterte kongen og Senatet dei viktigaste sakene (vanlegvis utanrikspolitikk), medan utsendingane til underhuset diskuterte for seg sjølv under leiing av ordføraren for Sejmen. I saker som vart vurderte som særs viktige diskuterte senatet og underhuset saman. Lovgjeving vart lagt fram i underhuset fyrst, med ordskifte og vedtak der. Så forhandla utsendingar frå underhuset med Senatet og monarken (tredjekammeret i Sejmen).
Kongen kunne ikkje utferde lover sjølv utan godkjenning frå Sejmen, dette vart stadfest i szlachta-privilega som nihil novi i 1505. Etter "Nihil Novi"-grunnlova måtte ei lov bli vedteken av alle tre kamra (kongen, senatet og underhuset). Kong Henriks artiklar, stadfest av kvar konge sidan 1573, slo fast at kongen måtte kalle inn til Stor-Sejmen (seks veker) annakvart år, og reglar for Omfram-Sejmen (polsk: sejm ekstraordynaryjny, nadzwyczajny) vart òg stadfeste i denne lova. Omfram-Sejmen kunne kallast saman under nasjonale kriser og kunne vare kortare. Ein Omfram-Sejm som skulle handsame militær mobilisering skulle til dømes ikkje vare lenger enn to veker.
Marszalek sejmu (ordføraren) for Sejmen oppsummerte ordskifta, men han måtte spørje medlemene om oppsummeringa hans var korrekt og samrøystes godteken. Dersom nokon ytra seg i mot (latin contradictio), måtte ordskiftet opnast igjen og heldt fram til motstandarane gav seg.
Fram til 1500-talet var det ikkje naudsynt med samrøystes vedtak, fleirtalsvedtak var mest vanleg. Seinare, då makta til magnatane auka, vart prinsippet om samrøystes vedtak forsterka, med liberum veto (frå latin, tyder: Eg tillét ikkje). For å auke sjansen til samrøystes vedtak vart røystingane utsette til dei var samde. Dette tok gjerne lang tid. Det heldt om ingen ytra seg i mot, det kunne vera ein viss opposisjon så lenge ingen kom med formell motstand. Dersom det gjekk seks veker utan at dei klarde å få slik "passiv" semje, eller forhandlingane med kongen gjekk dårleg, vart alt forkasta. Frå midten av 1600-talet vart det slik at absolutt alle vedtak som var gjorde vart strokne dersom éi utsending sa "liberum votum" i éi sak. Ei seksvekers-samling vart sett på som eitt vedtak, eller ein konstitusjon. Utover 1700-talet gjorde dette at Sejmen for det meste var heilt paralysert og læst, og samveldet kollapsa nesten. Liberum votum vart fjerna i grunnlova av 3. mai 1791.
Mellom 1493 og 1793 vart det halde sejm 240 gonger, og ordskifta gjekk over til saman 44 år.
Uttrykket polsk riksdag er utbreidd i dei skandinaviske språka som ei uttrykk for kaotiske møte som ikkje klarer å samle seg om vedtak. Uttrykket spelar på liberum votum-ordninga i Sejmen.
Etter den endelege delinga av Polen i 1795 mellom Russland, Austerrike-Ungarn og Prøyssen vart Sejmen oppløyst.
Sejmen den Andre polske republikken
Etter at Polen vart gjenetablert som sjølvstendig stat vart òg Sejmen gjenetablert, denne gong som underhuset i parlamentet.
Sejmen i Folkerepublikken Polen
I grunnlova til Folkerepublikken Polen vart senatet fjerna, og Sejmen var den einaste lovgjevande forsamlinga.
Sejmen i dagens Polen
Etter at kommunismen fall i Polen i 1989 vart senatet gjenetablert som eit overhus i ei nasjonalforsamling med to kammer, medan Sejmen er underhuset. I Sejmen er det no 460 utsendingar valt i ålmenne val etter d'Hondts metode fjerdekvart år.
Kvart valdistrikt har mellom 7 og 19 utsendingar, med ei nasjonal sperregrense på 5 % (8 % for registrerte koalisjonar). Kandidatar frå etniske minorietesparti er unnatekne sperregrensa.
Kazuyuki Matsuda
Kazuyuki Matsuda er ein tidlegare japansk fotballspelar.
Chuj
Chuj er eit språk som blir snakka av ca. 40 000 menneske i Huehuetenango i Guatemala og ca. 10 000 i Chiapas i Mexico. Det tilhøyrer den vestlege greina av mayaspråkfamilien.
Kazuyuki Matsuda
Han spela for klubben Montedio Yamagata.
Smøråslia
Namnet vart vedteke i 1961.
Rasmus Leganger
Rasmus Abildgaard Leganger var ein norsk trelasthandlar i Fredrikshald. Georg Leganger var sonen hans, Henrik Leganger bror hans.
Leganger var son av ein skipper og handelsmann i Eigersund. Sjølv slo han seg i siste del av 1790-åra ned i Halden, der han sidan dreiv sagbruk og handel med trelast.
Leganger døydde i Halden i 1841.
Georg Leganger
Georg Peter Leganger var ein norsk trelasthandlar og stortingsmann frå Østfold.
Leganger var fødd i Idd, og var son av Rasmus Leganger. Sjølv tok han norsk juridisk eksamen i 1821, før han, tilliks med faren, tok til med trelasthandel frå heimbyen Fredrikshald.
Civetta
Monte Civetta er eit fjell i Dolomittane i provinsen Belluno i Italia med ei høgd på 3 220 meter over havet.
Georg Leganger
I 1845 var han 2. representant frå Fredrikshald på Stortinget. Han var medlem av justiskomte nr 2.
Civetta
Nordvestsida av fjellet har bratte sider som er meir enn tusen meter høge.
Solsynkron bane
At ei satellittbane er solsynkron tyder at ein satellitt som går i bana vil passere over eit punkt på jorda til same lokale tid gjennom heile året. På den måten har ein dei same lysforhalda ved alle passeringar. Solsynkrone baner er ein type polarbaner. Fleire jordobservasjonssatellittar utnyttar dette.
Eirik II av Noreg
Eirik II Magnusson (1268–1299) var konge av Noreg i tidsrommet 1280–1299.
Eirik var eldste son av Magnus Lagabøte. Eit fall frå hesteryggen gav han moglegvis heilskade (hjerneskade). Sidan han berre var barnet då han vart konge, vart styret ført av eit formyndarstyre. Han kom i konflikt med kyrkja under erkebiskop Jon Raude og fekk tilnamnet Prestehatar.
Han var først gift med Margaret av Skottland, dotter av kong Alexander III. Dei fekk dottera Margrete, som blei dronning av Skottland i 1286, berre tre år gammal. Etter at kona hans døydde i barselseng i 1283 gifta Eirik seg seinare med Isobel Bruce, søster av Robert I av Skottland.
Ettersom han døydde sønelaus blei Eirik Magnusson etterfølgd av bror sin, Håkon V.
1021 Flammario
1021 Flammario er ein hovudbelteasteroide. Han blei oppdaga den 11. mars 1924 av Maximilian Franz Joseph Cornelius Wolf ifrå Landessternwarte Heidelberg-Königstuhl i Heidelberg.
Arbeiter-Zeitung
Arbeiter-Zeitung, tidlegare òg kjend som Neue A-Z og seinare AZ, var ei sosialistisk avis i Wien som blei grunnlagd 12. juli 1889 av Victor Adler. Avisa blei forboden i 1934 etter utgåva 13. februar, men vart oppretta på nytt 4. august 1945 som hovudorganet til Sozialistische Partei Österreichs. Fram til 1989 sørgde ho for generell dekning av austerrikske og internasjonale nyhende. Frå 1985 til 1989 hadde avisa namnet Neue A-Z. Frå 1989 til 1991 blei den utgitt som ei partiuavhengig avis under namnet AZ. Avisa blei nedlagd i 1991.
Mellom kjente bidragsytarar og redaktørar i førkrigsperioden var kulturredaktøren David Josef Bach.
Shigeru Sakurai
Shigeru Sakurai er ein tidlegare japansk fotballspelar.
Han spela for klubbane Montedio Yamagata, Ventforet Kofu, Vegalta Sendai og Tochigi SC.
Borussia Dortmund
Ballspielverein Borussia 09 e.V. Dortmund, til dagleg kjend som Borussia Dortmund eller BVB, er eit tysk idrettslag i Dortmund i Nordrhein-Westfalen. Fotballklubben Borussia Dortmund spelar i den tyske toppserien; Bundesliga. Klubben er ein av dei fotballklubbane i Tyskland som har vunne flest trofe.
Borussia Dortmund vart stifta i 1909 av 17 fotballspelarar frå Dortmund. Høgdepunktet for fotballaget er sigeren i Meisterligaen i 1997. Også i 2013 nådde klubben finalen i Meisterligaen, som end med tap 1-2 for Bayern München. Borussia Dortmund gjekk til topps i Cupvinnarcupen i 1966, og vart då den fyrste tyske klubben som sigra i ei europeisk fotballturnering for klubblag. Derimot tapte Borussia Dortmund finalen i UEFA-cupen 1993 og på ny finalen i same turneringa i 2002. Borussia Dortmund har vunne åtte tyske seriemeisterskap og tre nasjonale cupmeisterskap.
Sidan 1974 har Borussia Dortmund spela heimekampane på Westfalenstadion, det største fotballstadion i Tyskland. Borussia Dortmunds draktfargar er gule trøyer og svarte bukser. Klubben har i lang tid rivalisert med Schalke 04, ein klubb frå nabobyen Gelsenkirchen.
Spelarstall
Endra 29. august 2021
Masaru Akiba
Masaru Akiba er ein tidlegare japansk fotballspelar.
Han spela for klubbane Montedio Yamagata, Zweigen Kanazawa og FC Gifu.
Philipp Lahm
Philipp Lahm er ein tysk fotballspelar, som spelar i forsvar for Bayern München og det tyske landslaget. Han har vorte seriemeister i Tyskland med Bayern München i 2003, 2006, 2008, 2010, 2013 og 2014, vunne den europeiske Meisterligaen i 2013 og VM for klubblag same året.
OA
Bokstavane O og A kan stå for forskjellige ting:
Pyramidar
Pyramidar kallar ein fleire byggverk som har vore bygd av fleire folk opp gjennom historia. Dei har hatt form som høye byggverk som smalnar mot toppen, liknande ein pyramide innan geometri.
Best kjend er pyramidane frå Egypt i oldtida, pyramidane i Egypt, som var forma som pyramidar i full forstand. Dei var gravstad for fleire av faraoane. Dei hadde òg tempel i nærleiken, der det vart skipa til fleire seremoniar.
Ein omtalar òg andre byggverk som pyramidar. Best kjend er kanskje forskjellige byggverk som vart bygd av fleire folkeslag i Amerika i prekolumbiske sivilisasjonar. Desse hadde ikkje form som fullstendige pyramidar, men som høge byggverk med skrånande sider. Dei vart nytta til religiøse seremoniar, som til dømes menneskeofring.
I Mesopotamia, på Kanariøyane og Maldivene har det vore liknande byggverk.
Galleri
Dumba
Achi
Achi (achi') er eit mayaspråk som er nært i slekt med quiché. Det blir snakka av rundt 85 000 medlemmar av achifolket, som hovudsakleg held til i departementet Baja Verapaz i Guatemala.
Det er to hoveddialekter av achi: Cubulco-dialekten blir snakka av om lag 48 000 menneske i Cubulco-området vest for Rabinal, medan Rabinal-dialekten blir snakka av rundt 37 000 menneske i Rabinal-området.
Nedre Smøråsvegen
Nedre Smøråsvegen er ein veg på Smørås i Fana i Bergen kommune. Han går søraustover frå Apeltunvegen til krysset ved Smøråslia og Nedre Smøråsflaten, og frå her vidare sørover som blindveg. Vegen er om lag 800 meter lang.
Smørås skole ligg i Nedre Smøråsvegen.
Namnet på vegen vart vedteke i 1953.
I'm a Man av Bo Diddley
Bo Diddley song
«I'm a Man» vart gjeven ut som B-sida til «Bo Diddley», den første singelen hans i april 1955. Begge sidene av singelen vart hittar og gjekk til topps på Billboard R&B-lista. «I'm a Man» var inspirert av Muddy Waters sin «Hoochie Coochie Man» frå 1954, skriven av Willie Dixon. Etter utgåva til Diddley, spelte Waters inn ein «svarsong» til «I'm a Man» i mai 1955, kalla «Mannish Boy», eit ordspel som synte til at Bo Diddley var ung då han spelte inn songen sin.
Med seg på innspelinga hadde Diddley (vokal og gitar) Billy Boy Arnold (munnspel), Otis Spann (piano), Jerome Green (maracas), Willie Dixon (kontrabass), og anten Frank Kirkland eller Clifton James (trommer). I eit intervju med magasinet Rolling Stone sa Bo Diddley at det tok lang tid å spele inn songen fordi det var vanskeleg å treffe timinga nøyaktig med refrenget «M ... A ... N». Songen kom ut på fleire av samlealbuma hans, som Bo Diddley (1958) og His Best (1997). Han spelte òg inn songen i lag med Muddy Waters og Little Walter i 1967 for Super Blues.
Andre versjonar
Mange andre artistar har spelt inn «I'm a Man» gjennom åra. The Royal Guardsmen (frå albumet Return of the Red Baron i 1967) spelte inn songen, og det same gjorde The Litter (i 1967 på singel og albumet Distortions). The Who spelte inn songen for debutalbumet My Generation, men han kom ikkje med på den amerikanske utgåva av albumet. Eit konsertopptak av «I'm a Man» var B-sida til Dr. Feelgood-singelen «Back in the Night» i 1975 og kom med på konsertalbumet Stupidity i 1976. Grønsjbandet Dickless avslutta konsertane sine med denne songen og det var den første singelen deira på Sub Pop Records i 1990. Doug Sahm framførte songen i filmen More American Graffiti i 1979. Tom Petty & the Heartbreakers framførte Yardbirds sitt arrangement av songen på turneane sine i 2006 og 2012, og ein versjon frå 2006 kom ut på konsertalbumet The Live Anthology.
Ettermæle
Bo Diddley sin originalversjon av «I'm a Man» er rangert på 369. plassen på Rolling Stone si liste over dei 500 beste songane gjennom tidene. I 2012 vart songen og A-sida «Bo Diddley» lagt til Library of Congress si National Recording Registry-liste for viktige amerikanske innspelingar.
2002 AA29
Asteroide 2002 AA29 (au skrive 2002 AA29) er ein nærjordsasteroide oppdaga i januar 2002 av LINEAR. Asteroiden fylgjer ein «hesteskoforma» bane som gjer at han kjem nær jorda kvart 95. år som han fylgjer jordbanen rundt sola og vil, i nesten 600 år, sjå ut til å gå i bane rundt planeten. Han måler 60 meter på tvers.
8. januar 2003 var asteroiden omtrent 5,9 mill. km unna jorda, det næraste på dei neste hundre åra.
Richard Gott og Edward Belbruno frå Princetonuniversitet har spekulert på om 2002 AA29 kan ha blitt danna saman med jorda og Theia. Dette er den teoretiske planeten som i fylgje den foreslåtte kjempenedslagsteorien kolliderte med jorda tidleg i historia til solsystemet.
Banen til asteroiden gjer det relativt lett å bringe tilbake steinprøver til jorda for analyse.
Pharming
Pharming er ein måte å «kidnappa» ei webside på, ved å utnytta svakheiter i namnetenarane på Internett.
(Sjå òg phishing.)
Yoshimasa Fujita
Yoshimasa Fujita er ein tidlegare japansk fotballspelar.
Smøråshagen
Smøråshagen er ein veg på Smørås i Fana i Bergen kommune. Han går nordover frå Nedre Smøråsvegen. Vegen er 200 meter lang.
Yoshimasa Fujita
Han spela for klubben Montedio Yamagata.
Aguakatansk
Aguakatansk (awakateko) er eit mayaspråk som blir snakka av ca. 18 000 aguakatanarar, hovudsakleg i kommunen Aguacatán i dei vestlege høglanda i Guatemala. Det er òg registrert rundt 2 000 talarar i Mexico. Språket er nært beslekta med ixil.
Norsk Landmandsforbund
Norges Landmandsforbund vart skipa i 1896 for å verne om interessene til bønder og bygdene i Noreg. I 1920 vedtok landsmøtet i forbundet å stifte eit eige politisk parti, Bondepartiet. I 1922 endra Norges Landmandsforbund namn til Norges Bondelag. Landmandsforbundet førte til dels vidare tradisjonane frå den første veljarforeininga i Noreg, Bondevenane til Søren Jaabæk
Skjoldberg
Skjoldberg er ein veg på Skjold i Fana i Bergen kommune. Vegen går vestover frå Apeltunvegen. Han er kalla opp etter eit høgdedrag på garden Skjold og namnet vart vedteke i 1955. Vegen er om lag 500 meter lang.
Peter Pekarík
Peter Pekarík er ein slovakisk fotballspelar som spelar i forsvar for Wolfsburg i tysk Bundesliga og på det slovakiske landslaget.
Nettfiske
Nettfiske (phishing) er ein måte å lura til seg hemmeleg, gjerne sensitiv, informasjon på via Internett. Eit typisk nettfiskeåtak er eit skjermbrev som utgjev seg for å vera frå banken til mottakaren, og t.d. ber mottakaren svara med passordet eller kredittkortnummeret sitt.
Nettfiskebrev vert gjerne sende ut til mange mottakarar, i håp om at i det minste nokre få av mottakarane vil la seg lura til å svara. Meir avanserte metodar skreddarsyr gjerne brev til dei einskilde brukarane, basert på personleg informasjon som nettfirskaren har innhenta andre stader. Ein slik framgangsmåte vert av somme kalla spyd-nettfiske.
Bernt Maschmann
Bernt Sverdrup Maschmann var ein norsk prest og stortingsmann frå Kristiania.
I 1845 var Maschmann 3. representant på Stortinget frå Smaalenenes amt. Han var medlem av justiskomite nr 1.
Etagnières
Etagnières er ein kommune i distriktet Gros-de-Vaud i kantonen Vaud i Sveits. Kommunen har innbyggjarar  og eit areal på. Kommunesenteret ligg 628 meter over havet.
Bernt Maschmann
Han døydde på prestegarden i Hobøl i 1869.
Hydra (fleirtyding)
Hydra kan visa til:
Øymarksjøen
Øymarksjøen er ein innsjø som ligg i kommunane Aremark og Marker i Viken fylke.
Truls Koch
Truls Krog Koch var ein norsk prest og stortingsmann.
Koch var fødd i Sørfold, der faren var prest. Sjølv vart han student i 1826, og cand. theol. i 1832. I 1835 vart han residerande kapellan i Leikanger i Sogn, deretter sokneprest i Hamarøy frå 1839. 1856-79 var han sokneprest i Verdal.
Både i 1845 og 1848 var Koch 2. representant frå Nordlands amt på Stortinget. Begge gongane var han medlem av militærkomiteen.
Koch døydde i Kristiania i 1884.
Hiroshi Haizuka
Han spela for klubben Mito HollyHock.
Faisalabad
Faisalabad (tidl. Lyallpur) er den tredje største byen i Pakistan, etter Karachi og Lahore. Byen ligg i provinsen Panjab, 110 km vest for Lahore. Han er eit knutepunkt for handel og samferdsel i eit stort jordbruksdistrikt, har eit landbruksuniversitet og fleire høgskular. Byen hadde 1 977 000 innbyggjarar i 1998.
Næringsliv og kommunikasjon
Faisalabad har ein allsidig industri med produksjon av mellom anna tekstilar, kunstfiber, kunstgjødsel, legemiddel, hermetikk, såpe og næringsmiddel som ghi (klarna smør). I landbruksområda rundt dyrkar ein bomull, kveite, frukt og grønsaker.
Faisalabad er eit knutepunkt for vegar og jernbane. Faisalabad internasjonale lufthamn ligg ei mil utanfor sentrum.
Bradjbhakha
Bradjbhakha er eit vestleg hindispråk som blir tala i store delar av Uttar Pradesh og over grensa i Rajasthan.
Faisalabad
Soge
Byen blei grunnlagd av britane i 1890, med namnet Lyallpur etter Sir Charles James Lyall. I 1979 endra han namn til Faisalabad, etter kong Faisal av Saudi-Arabia.
Bradjbhakha
Bradjbhakha er rekna som språket til bhaktirørsla i mellomalderen, og har ei rik krisjnadikting frå 1400- til 1700-talet. Den vidkjende diktaren Surdas skreiv på bradj. Amir Khusro skreiv på khariboli med innverknad frå bradjbhakha. Det finst også mange dadrasongar på språket.
Mebonden
Mebonden er ein tettstad i Selbu kommune i Trøndelag fylke. Staden har, og er administrasjonssenter i kommunen.
Zdeno Štrba
Zdeno Štrba er ein slovakisk fotballspelar, som spelar på midtbanen for Xánthi i den greske fotballigaen og det slovakiske landslaget.
1023 Thomana
1023 Thomana er ein hovudbelteasteroide. Han blei oppdaga den 25. juni 1924 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Zdolbuniv
Zdolbuniv (ukrainsk Здолбунів, russisk Здолбунов, Zdolbunov, polsk Zdołbunów) er ein liten by i Rivne oblast (provins) vest i Ukraina. Han er det administrative senteret i Zdolbuniv rajon (distrikt) og har ein viktig jernbanestasjon og sementfabrikk.
Byen har kring 25 000 innbyggjarar (2011).
Historie
Byen vart nemnt i skriftlege kjelder i 1497 då den litauiske storhertug Alexander Jagiellon gav fleire landsbyar til prins Konstanty Ostrogski.
Bjørkåsen i Bergen
Bjørkåsen er ein blindveg i Fana i Bergen kommune. Han går vestover frå Osvegen. Vegen er om lag 500 meter lang.
Namnet vart vedteke i 1983.
Ryoji Yamanaka
Ryoji Yamanaka er ein tidlegare japansk fotballspelar.
Han spela for klubben Mito HollyHock.
Sigval Bergesen d.e.
Berge Sigval Nathanael Bergesen, best kjend som Sigval Bergesen d.e, var ein norsk skipsreiar og Høgre-politikar fødd i Farsund i Vest-Agder. Han var son av Ole Bergesen og far til Sigval Bergesen d.y.
Bergesen starta rederiet Sigval Bergesen i Stavanger i 1887. Flåten hans voks til å verta det største i byen.
I tida 1903-1909 var Bergesen stortingsrepresentant, og gjennom 20 år var han ein ivrig forkjempar for Sørlandsbanen. Han var formann og medlem i ei lang rad styre, representantskap og komitéar. Mellom anna var han styreformann for Den norske Amerikalinje frå 1929 til 1939. I 1922 gav han eit klokkespel til domkyrkja i Stavanger.
Bergesen vart utnemnd til riddar av første klasse av St. Olavs Orden i 1953.
Rotneims-Knut
Rotneims-Knut, opphavleg Knut Skaga var ein norsk stordansar og kjempekar frå Gol i Hallingdal. Knut fekk namnet sitt etter garden Rotneim, som ligg mest på delet mellom Gol og Ål. Hallingen «Rotneims-Knut» er kalla opp etter han.
Coglians
Coglians (friulisk Coliàns; tysk Hohe Warte) er eit fjell i Dei karniske Alpane på grensa mellom Italia (provinsen Udine) og Austerrike (Kärnten) med ei høgd på 2 780 meter over havet. Det ligg vest for Monte Croce Carnico-passet (Plöckenpass).
Coglians består av karstformasjonar.
Rotneims-Knut
Knut skal ha vore ein dugande dansar, og særs god til å gjera hallingkast. Som andre karar frå Hallingdal har han vore over fjellet med drift, og skal ha dansa for kronprins Oscar, seinare Oscar 1 på Lærdalsmarknaden i 1839. Då bruka han slåtten som vart knytt til namnet hans.
Om Rotneims-Knut er det gjerne fortald at han var byrg av styrken og førleiken sin, og let seg sjeldan kappast med. Stevet til slåtten gjev att dette:
Ein annan variant av stevet fortel heller at det fanst dei som kunne takast med Knut, mellom dei Trulseguten. Ei overlevering fortel og at presten i Ål, Christian Kjelstrup, var sterkare enn dei båe. Dette tyder nok at Knut vel var den sprekaste, men ikkje den sterkaste, av dansarane i Hallingdal på denne tida. Segnene fortel at han var svært ærekjær.
Christian Kjelstrup skal ha tukta Knut i hans eige bryllaup, etter at Knut egla han. Knut vart då slengd så hardt gjennom dørkarmen at dørborda brotna.
Ein annan stordansar, Perigarden, møttest med Knut i eit jolegilde. Her gjorde Perigarden eit kast som var høgare enn det Knut hadde greidd, og då gauv Knut laus på Perigarden med kniv og skamfor motstandaren sin. For dette laut Knut sone på Akershus festning i mange år. Då han så kom attende frå festninga, var han helseknekt, vert det fortald, og døydde få år etter.
Knut skulle ha gjeve seg til å stela etter at han kom attende frå festninga, og vart teken att. Det er fortald at han tok livet sitt på lensmannsarresten på Nesbyen i 1851.
Hallingen Rotneims-Knut finst i mange variantar på Vestlandet, i Hallingdal og i Valdres. Edvard Grieg hadde han som den siste av tolv songar i Album for Mandssang, opus 30.
Kreminna
Kreminna (ukrainsk Кремінна, russisk Кременная, Kremennaja) er ein by i Luhansk oblast (provins) i Ukraina. Byen har kring 25 000 innbyggjarar (2011). Han vart grunnlagd i 1680 og fekk bystatus i 1938.
Sigval Bergesen d.y.
Sigval Bergesen d.y. var ein norsk skipsreiar fødd i Stavanger.
Bergesen byrja i arbeidslivet i faren, Sigval Bergesen d.e., sitt reiarlag i 1916. Han gjekk ut av rederiet Sigval Bergesen, og starta reiarlaget Sigval Bergesen d.y. & co i 1936. Under andre verdskrigen fekk Bergesen eigarskap i Rosenberg Verft som var grunnlagt av faren og Knud Zimmer i 1897. I tida etter verdskrigen vart ei rad fartøy bygd for reiarlaget på skipsverftet, fram til Rosenberg i 1970 vart seld til Kværner.
Ørsjøen
Ørsjøen er ein innsjø som ligg i Halden kommune i Viken.
Innsjøen er del av Enningdalsvassdraget og er demma opp av Østfoldraet i sørenden. Det er avløp mot sørvest ved Ørselva, som munnar ut i Enningdalselva like ovanfor der denne elva munnar ut i Iddefjorden.
Marcus Vinicius Almeida de Matos
Marcus Vinicius Almeida de Matos er ein tidlegare brasiliansk fotballspelar.
Han spela for klubben Mito HollyHock.
Chihiro Matoba
Chihiro Matoba er ein tidlegare japansk fotballspelar.
Han spela for klubben Mito HollyHock.
Nedre Bjørkåsen
Nedre Bjørkåsen er ein blindveg i Fana i Bergen kommune. Vegen går nordvestover frå Bjørkåsen. Vegen om lag 400 meter lang.
Namnet vart vedteke i 1962. I enden av vegen ligg Bjørkåsen skole.
Bayer Leverkusen
Bayer 04 Leverkusen, i Noreg kjend som Bayer Leverkusen er ein tysk fotballklubb i Leverkusen i Nordrhein-Westfalen. Fotballklubben var den største og mest velkjende avdelinga av idrettslaget TSV Bayer 04 Leverkusen, som namnet viser vart skipa i 1904. Fotballavdelinga av TSV Bayer 04 vart ekskludert frå idrettslaget i 1999. Fotballklubben og -selskapet Bayer 04 Leverkusen GmbH vart då skipa 1. april 1999.
Bayer Leverkusen spelar heimekampane på BayArena. Dei fremste, lokale rivalane til Bayer Leverkusen er FC Köln.